वहीं आज धरने में संयुक्त प्रगतिशील गठबंधन प्रमुख सोनिया गांधी, पूर्व प्रधानमंत्री मनमोहन सिंह, वरिष्ठ कांग्रेसी नेता गुलाम नबी आजाद और अहमद पटेल, राष्ट्रवादी कांग्रेस प्रमुख शरद पवार, जनता दल(यूनाइटेड) नेता शरद यादव, आम आदमी पार्टी के नेता संजय सिंह, तृणकूल कांग्रेस नेता सुखेंदु शेखर राय तथा अन्य नेता शामिल हुए। कैलाश मानसरोवर की तीर्थयात्रा से आज सुबह ही लौटे गांधी ने राजघाट पर गांधी जी की समाधि पर श्रद्धासुमन अर्पित किए। उन्होंने अपने साथ मानसरोवर झील से लाए जल को बापू की समाधि पर चढ़ाया।